CELEX: 32008R1143
Language: hr
Date: 2008-11-13
Title: Uredba Komisije (EZ) br. 1143/2008 od 13. studenoga 2008. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               291
            
         32008R1143
   
               L 308/13
            
            
               SLUŽBENI LIST EUROPSKE UNIJE
            
            
               13.11.2008.
            
         
      UREDBA KOMISIJE (EZ) br. 1143/2008
   od 13. studenoga 2008.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. studenoga 2008.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Komplet pripremljen za prodaju na malo, koji se sastoji od:
               
                           —
                        
                        
                           uređaja s elektroničkim sastavnicama u obliku cigarete,
                        
                     
                           —
                        
                        
                           dvije patrone,
                        
                     
                           —
                        
                        
                           dvije punjive litijeve baterije, i
                        
                     
                           —
                        
                        
                           punjača za baterije.
                        
                     Uređaj se sastoji od kućišta od nehrđajućeg čelika s mikroelektroničkim krugom, visoko osjetljivim senzorom, komorom za baterije i komorom za patronu.
               Svaka se patrona sastoji od inhalatora i ampule. Ampula sadrži nikotin, smjesu mirisa za cigarete i obične dodatke za hranu. Inhalator i ampula namijenjeni su za jednokratnu uporabu.
               Elektronički krug, koji se aktivira inhalacijom, pokreće atomizaciju nikotinske otopine i stvaranje raspršenoga „dima” koji udiše pušač.
            
            
               8543 70 90
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature i tekstom oznaka KN 8543, 8543 70 i 8543 70 90.
               Sastavnica koja daje kompletu bitne osobine jest elektronički uređaj budući da elektronički krug pokreće atomizaciju nikotinske otopine i stvaranje raspršenog „dima” koji udiše pušač.
               Proizvod se ne može razvrstati pod tarifni broj 8424 budući da uređaj nije mehanička naprava za izbacivanje, štrcanje ili raspršivanje tekućina.
               Elektronički se uređaj smatra električnom napravom s vlastitom funkcijom, koja nije navedena niti uključena na drugome mjestu pod poglavlje 85.
               U skladu s Općim pravilom 3.(b) komplet je stoga potrebno razvrstati pod tarifni broj 8543 (vidjeti također Napomene s objašnjenjem Harmoniziranog sustava uz tarifni broj 8543, treći stavak).